Optel – Leesamee Education
May 18, 2020 May 19, 2020 | leesamee
Ons gaan die volgende paar dae gebruik om te kyk hoe goed jy elk van die dinge wat ons tot dusver geleer het, verstaan. Vandag in die Wiskunde oefentoets is daar geleentheid om getalname te skryf, vir optel, verdubbel, om getalkombinasies uit te werk, en om agteruit te tel. In die Klanke oefentoets is daar beginklanke en geskommelde woorde. Daar is 'n nuwe storie om te lees en vir skryf gaan jy sinne by die korrekte prente pas. Ons gaan oor die verskillende bene in ons liggame leer in Lewensvaardigheid, en eindig met Engels, waar jy kan spog met hoe goed jy die woorde wat jy oor die kombuis geleer het, ken. Kom ons begin!
Wiskunde – Oefentoets 1: Gee een opdrag op 'n slag, en slegs die volgende een sodra jou kind die vorige afdeling voltooi het.
Klanke: Leer die -om woorde. Klank hulle uit, bou hulle met jou klankkaarte en vra vir Mamma of Pappa om te toets hoe goed jy hulle ken.
Klanke – Oefentoets 1:
Lees: Vandag het ons 'n splinternuwe storie! Klank die woorde wat onbekend is, probeer om elke dag vlotter te lees, en probeer ook om met gevoel te lees. Onthou dat jou stem soos 'n vraag moet klink wanneer daar 'n vraagteken is, en meer opgewonde wanneer daar 'n uitroepteken is.
Skryf – Oefentoets 1:
Lewensvaardigheid: Lees die blad oor die bene in jou liggaam en sê wat jy daaroor dink. Hierdie blad is geneem uit die Departement van Basiese Onderwys se Lewensvaardigheid boek vir kwartaal 1 en 2.
Engels Eerste Addissionele Taal – Woordeskat: Vandag is jou kans om te sien hoe goed jy die woorde wat ons oor die kombuis geleer het, onthou. Wys na die dinge wat jy in die video hoor.
Jy het wonderlik gedoen! En kyk net hoe slim is jy!
April 20, 2020 April 29, 2020 | leesamee
Ek hoop jy is reg vir 'n dag propvol lekker werk. Ons gaan vorentoe en agteruit tel, bietjie kopkrap met 'n storiesom, getalname skryf, kombinasies van 5 leer. handskrif oefen, nuwe klanke leer en eindklanke uitken, lees, en 'n sin skryf. Daar is ook bietjie Engels om te oefen indien dit jou addisionele taal is. Kom ons begin!
Tel: Vandag gaan ons die getalreeks verhoog tot 60. Tel in ene tot 60 en weer agteruit.
Storiesom: Jy moenie die storiesom uitskryf nie – doen slegs die bewerking en onthou om jou sirkels te teken en die woord by jou antwoord te skryf.
Getalname: Skryf die getalnaam, laat 'n vingerspasie, skryf dan die getalsimbool (syfer), nog 'n vingerspasie en teken laastens soveel prentjies as wat die getal vir ons sê.
Kombinasies van 5: Daar is verskillende maniere om die antwoord konkreet te bereken, so daar is 2 videos om verskillende wyses te demonstreer.
Klanke – Nuwe woorde: Leer die -es en -ek woorde. Bou die woorde met jou klankkaarte en vra vir mamma of pappa om jou te toets.
Klanke – Eindklanke. Luister mooi watter klank jy aan die einde van elke woord hoor en skryf dit dan.
Lees – Ons begin vandag met 'n nuwe storie vir die week. Klank die woorde wat onbekend is en oefen om vlot te lees.
Skryf: Skryf 'n sin om te sê hoe jy jou familie in die huis help en teken 'n prent om te wys hoe jy dit doen. Daar is 'n paar voorstelle van woorde wat jy in die plek van die lyn kan skryf, maar vra vir Mamma of Pappa om jou te help om die woorde te skryf as daar iets anders is waarmee jy in die huis help.
Engels Addisionele Taal – Woordeskat: Ons gaan hierdie woorde vir 'n week lank oefen. Kyk of jy hulle almal kan sê en verstaan.
Sjoe, maar jy is verskriklik slim! Jy het mooi gewerk vandag.
Gaan doen nou iets pret!
April 7, 2020 April 29, 2020 | leesamee
Vandag gaan ons lekker dinge doen! Ons gaan in 2's tel, optel, woorde ontskommel, lees en 'n storie skryf! Kom ons spring weg!
As jy nuut is, kan jy die hulpbronne wat vir tel in veelvoude, klanke wat aangeleer is (om in klankkaarte op te knip) en die klanklyste hier aflaai.
Tel in twees tot 50:
Klanke – Woorde ontskommel:
Lees hierdie sinne – ons gaan hulle heelweek oefen. Probeer om elke dag vlotter as die vorige dag te lees. Vra vir Mamma of Pappa om te help met die moeilike woorde.
Skryf 'n storie – Ordening:
Jy is 'n ster! Kyk net hoe oulik het jy vandag gewerk! Baie mooi.
Gaan doen nou iets lekkers.
April 6, 2020 April 29, 2020 | leesamee
Ons gaan vandag iets lekkers doen vir kuns, in tiene tel, verdubbel, optel, woorde in woordfamilies rangskik en lees. Kom on begin!
As jy nuut is, kan jy die hulpbronne wat vir tel en klanke hier aflaai. Knip die "Klanke wat ek ken" bladsy in blokke om vir woordbou te gebruik.
Maak 'n kaartjie:
Gebruik helder kleure en versier jou kaartjie op enige manier wat jy wil. Neem 'n foto en stuur die kaartjie vir die persoon na wie jy verlang.